初，拓跋部牧馬雲中，魏甘露三年，部大人拓跋力微徙盛樂，召集諸部，為大酋長。力微卒，諸部叛。晉元康五年，力微子祿官統部，分為中、東、西，自領東部。永嘉元年祿官卒，其弟猗盧總領三部，有騎四十餘萬。永嘉禍亂，中原紛擾，晉并州刺史劉琨表請封猗盧為代公，後進封代王。數傳至什翼犍，什翼犍嘗為質子，居趙襄國，多涉漢化。既即位，乃訂律令，置百官，趙建武四年改元建國。三年，營雲中盛樂宮，以為都。卅九年秦擊代，王兵敗亡走，被殺。